钦定古今图书集成/明伦汇编/官常典/第412卷 > 《论占候》
## 钦定古今图书集成/明伦汇编/官常典/第412卷 > 《论占候》

《俗论》：孝明帝时，尚书郎河东王乔迁为叶令。乔有神
术，每月朔常诣台朝。帝怪其数而无车骑，密令太史
候望，言其临至时，常有双凫从南飞来，因伏伺，见凫
举罗，但得一双舄耳。使尚方识视四年中所赐尚书
官属履也。每当朝时，叶门鼓不击自鸣，闻于京师。后
明帝迎取其鼓，置都亭下，略无音声，但云“叶太史候望在上西门上”，遂以占星辰，省察气祥。谨按国家畏
天之威，思求谴告，故于上西门城上候望。近太史寺
令丞，躬亲灵台，位国之阳之安，别在宫中，惧有得失，
故参之也。何有伺一飞凫，遂建其处乎？